Во членот 67 став 1 од Предлог Законот да се додаде дополнителен став кој гласи – освен за балетски играчи уметници 1 категорија, ниво 1,2,3,4,5,6 треба да имаат завршено средно стручно образование.

Балетските уметници (играчи) ја започнуваат својата кариера по завршувањето на средно стручно училиште (ДМБУЦ - е единствено училиште каде може да се стекне балетско образование во државата) поради младоста на играчот, тежината и специфичноста на оваа професија, со остварување (одигрување) на претстави и улоги доаѓа до нивно усовршување и напредување.

\*\*\*

Во член 84 став 2 од Предлог Законот да се дополни - ,со исклучок на балетски играчи вработени од 1 категорија ниво 1,2,3,4,5,6 кои се унапредуваат во постапка согласно интерен правилник/општ акт на Национална Опера и Балет.

Во членот 84 од Предлог Законот мора да има исклучок за балетските играчи носители на дејност, бидејќи се стекнува право со унапредување на веќе остварени (одиграни) број и вид на улоги, а не преку аудиција. Аудиција е потребна за вработување на уметникот балетски играч, а не за негово унапредување.

\*\*\*

Во членот 86 од Предлог Законот треба да се направи иклучок за балетски играч, носител на дејност, уметник 1 категорија.

Со ова Предлог решение балетските играчи, уметници, носители на дејност, се ставаат во нерамноправна положба, од причина што постои само една институција во која постои професионален балет. Положбата на балетскиот играч може да се злоупотреби и истиот нема можност да се стави на трансфер листа за мобилност согласно закон, од причина што не постои друга институција каде што балетскиот играч би можел да работи во својата струка.

Наместо да се стимулира и мотивира носителот на дејност, уметник, балетски играч, преку правилник и општ акт на институцијата, со која треба да се даде можност за напредување и професионална реализација, но и за санкционирање од страна на уметничкиот раководител/директор, со ова законско решение се внесува немир и непријатност кај уметниците, носители на дејност, балетски играчи.